Wenke vir #SARIESondag se kuier met kruie | SARIE
Suidooster-akteurs FOTO Donna Lewis
Wenke vir #SARIESondag se kuier met kruie
Dié week se #SARIESondag vier ons geurryk, kleurryk … met kruie! Kruie is die parfuum van jou kombuis, en vir elke krui is daar 'n kos-pasmaat. Gebruik dit reg en jy is verseker van hemelse geure en 'n smaaklike ete.
• Lus vir broodbak, maar nie tyd nie? Koop klaargemaakte deeg by jou supermark en gebruik dit vir die broodbakkie. Die geheim is om dit eers twee of drie keer te laat rys voordat jy dit uitrol – dit gaan bruiner bak én meer geur hê.
• As jy nie tyd het om labneh-kaas te maak nie, kan jy ook dik roomkaas in balle rol. Dit gaan ryker smaak, maar dit sal dieselfde lyk.
• As jy met kruie kook en die resep vra vir vars kruie, maar jy het net gedroogde kruie, moenie dit net so met dieselfde hoeveelheid droë kruie vervang nie. Die smaak van gedroogde kruie is baie sterker en intenser as dié van varses.
• Plaas bosse vars kruie en klein skêrtjies op die tafel sodat gaste ekstra geur aan hul kos kan gee deur self takkies los te sny en in hulle kos te sit.